AQShning sobiq prezidenti Barak Obamaning matbuot kotibi AQShning amaldagi prezidenti Donald Tramp 2016 yildagi prezidentlik saylovlari oldidan uning telefoni tinglangani haqidagi gaplariga izoh berdi. "Na prezident Obama, na Oq uydagi biror amaldor AQShning biror bir fuqarosi ortidan kuzatuv olib borishga buyruq bermagan. Buning aksi haqidagi istalgan taxmin yolg‘ondir" deb yozdi Obamaning vakili Kevin Lyuis tvitterda. Lyuis, shuningdek, Obama ma’muriyati AQSh adliya vazirligi olib borgan mustaqil tergovlarga hech qachon aralashmaganini ta’kidlab o‘tdi. Avvalroq Tramp Barak Obama prezidentlik saylovlari oldidan uning telefonini tinglashga buyruq berganini aytgandi.